ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0931/98 υποβολή: Riitta Myller (PSE), Reino Paasilinna (PSE), Pertti Paasio (PSE) και Jφrn Donner (PSE) προς την Επιτροπή (26 Μαρτίου 1998)

Θέμα: Επιτροπή και ελευθερία έκφρασης

Σύμφωνα με πληροφορίες που έχουμε συγκεντρώσει, η Ευρωπαϊκή Επιτροπή εκφράζει, σε επιστολή της, την αντίθεσή της προς το περιεχόμενο της σειράς εκπομπών «Mε 30 μάρκα την εβδομάδα 30.000 νέες θέσεις απασχόλησης τον χρόνο», η οποία μεταδίδεται από το πρώτο τηλεοπτικό κανάλι της Γενικής Ραδιοφωνίας της Φινλανδίας. Η σειρά αυτή εκπομπών απευθύνεται προς το ευρύ κοινό και αποβλέπει στην ενημέρωσή του σε ό,τι αφορά την σημασία της ζήτησης των παραγομένων στην Φινλανδία προϊόντων για την απασχόληση στην εν λόγω χώρα.

Σύμφωνα με τις σχετικές με την εσωτερική αγορά αρχές της ΕΕ, η κυκλοφορία των εμπορευμάτων, των υπηρεσιών και των προσώπων είναι ελεύθερη εντός των συνόρων της Κοινότητας. Ωστόσο, η ελευθερία έκφρασης σε οποιοδήποτε κράτος μέλος δεν πρέπει να περιορίζεται για λόγους τήρησης των εν λόγω αρχών, γεγονός στο οποίο ουσιαστικά αποβλέπει η προαναφερθείσα επιστολή προς το Υπουργείο Εμπορίου και Βιομηχανίας της Φινλανδίας.

Ποιά μέτρα προτίθεται να λάβει η Επιτροπή προκειμένου να διασφαλισθεί ότι αυτή δεν θα προσπαθεί και στην συνέχεια, επικαλούμενη τις διατάξεις σχετικά με την εσωτερική αγορά ή οποιονδήποτε άλλο ενδεχόμενο λόγο, να περιορίζει την υλοποίηση της ελευθερίας του λόγου σε οποιοδήποτε κράτος μέλος της Ένωσης; Η ελευθερία έκφρασης είναι μια από τις θεμελιώδεις αρχές της ευρωπαϊκής αντίληψης περί δημοκρατίας και, ως εκ τούτου, της Ευρωπαϊκής Ένωσης.

Απάντηση του κ. Monti εξ ονόματος της Επιτροπής (5 Ιουνίου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-0782/98 υποβολή: James Provan (PPE) προς την Επιτροπή (18 Μαρτίου 1998)

Θέμα: Ωοτόκες όρνιθες σε συστοιχίες κλωβών

Βάσει του άρθρου7 της οδηγίας 88/166/ΕΟΚ ((ΕΕ L 74, της 19.3.1988, σελ. 83 )) σχετικά με τις ελάχιστες προδιαγραφές για την προστασία των ωοτόκων ορνίθων σε συστοιχίες κλωβών, η Επιτροπή καλείται να προβεί σε ελέγχους προκειμένου να διασφαλίσει ότι οι εν λόγω προδιαγραφές τηρούνται από όλους με ενιαίο τρόπο.

Τώρα που η αρμόδια για τους κτηνιατρικούς ελέγχους υπηρεσία έχει αποκτήσει νέο όνομα, νέα κεντρικά γραφεία και διαθέτει περισσότερους επιθεωρητές, προτίθεται η Επιτροπή να αποκαλύψει τον αριθμό των ελέγχων που πραγματοποιήθηκαν το 1997 σε μονάδες εκτροφής ωοτόκων ορνίθων σε συστοιχίες κλωβών; Πιστεύει η Επιτροπή ότι οι διατάξεις της οδηγίας 88/166/ΕΟΚ εφαρμόζονται πλήρως σε όλα τα κράτη μέλη;

Απάντηση της κας Bonino εξ ονόματος της Επιτροπής (16 Απριλίου 1998)

Το Γραφείο Τροφίμων και Κτηνιατρικών Θεμάτων έχει επιφορτιστεί με ευρύ φάσμα αρμοδιοτήτων όσον αφορά την παρακολούθηση του τρόπου με τον οποίον εφαρμόζεται η κοινοτική νομοθεσία για τα κτηνιατρικά θέματα, τα τρόφιμα και την υγεία των φυτών.

Σήμερα υπάρχουν 46 επιθεωρητές στο Γραφείο αυτό. Ένα μέρος των σημερινών πόρων κτηνιατρικής επιθεώρησης στο Γραφείο έχει διατεθεί ήδη ειδικά στην παρακολούθηση των ελέγχων ευζωίας των ζώων, αν και αυτό παραμένει προς το παρόν μικρό μέρος του έργου επιθεώρησης του Γραφείου. Λόγω του υψηλότατου φόρτου εργασίας που σχετίζεται με τη σπογγιόμορφη εγκεφαλοπάθεια των βοοειδών, καθώς και της ανάγκης να υπάρχει ανταπόκριση σε έκτακτες ανάγκες όσον αφορά την υγεία, δεν έγινε δυνατό να συμπεριληφθεί στο πρόγραμμα αποστολής για το 1997 ο τομέας της ευζωίας των ζώων στον οποίον αναφέρεται ο κ. βουλευτής.

Ωστόσο η Ευρωπαϊκή Επιτροπή αυξάνει ήδη σημαντικά τον αριθμό του προσωπικού που έχει διατεθεί στο Γραφείο ώστε να επιτραπεί σε αυτό να αναλάβει το πλήρες φάσμα των καθηκόντων του. Αναπόφευκτα αυτή η διαδικασία προσλήψεων καθώς και η ολοκλήρωση της αναγκαίας επιμόρφωσης του προσωπικού θα χρειαστούν κάποιο χρόνο. Παρ'όλα αυτά η Ευρωπαϊκή Επιτροπή γνωρίζει τη σημασία που έχουν όλες οι πλευρές της ευζωίας των ζώων, στις οποίες θα δοθεί το βάρος που τους αξίζει στις μελλοντικές αποφάσεις όσον αφορά τη διάθεση των πόρων που απαιτεί το Γραφείο για να εκτελέσει τα καθήκοντά του.

Ο κ. βουλευτής ας σημειώσει ότι το Γραφείο βρίσκεται στη φάση της εισαγωγής ενός συστήματος το οποίο ιεραρχεί τις αποστολές με βάση αξιολόγηση του κινδύνου. Έτσι θα εξασφαλιστεί το ότι τα προγράμματα αποστολών θα αντικατοπτρίζουν εξισορροπημένη εξακρίβωση των διάφορων αιτημάτων για έλεγχο και επιθεώρηση τα οποία διατυπώνονται.
ΓΡΑΠΤΗ ΕΡΩΤΗΣΗ E-0837/98 υποβολή: Esko Seppδnen (GUE/NGL) προς την Επιτροπή (26 Μαρτίου 1998)

Θέμα: Περιεχόμενο των τηλεοπτικών προγραμμάτων και ελευθερία του λόγου

Στη Φινλανδία λειτουργούν τέσσερις ανεξάρτητοι τηλεοπτικοί σταθμοί. Ουδείς από αυτούς εξαρτάται δημοσιογραφικά από το κράτος. Ένας από τους σταθμούς αυτούς (Oy Yleisradio Ab) παράγει για λόγους δημοσιογραφικούς και χωρίς τη βοήθεια χορηγών μία σειρά εκπομπών που αποβλέπουν στην προαγωγή της πώλησης προϊόντων τα οποία παράγονται στη Φινλανδία. Με επιστολή της προς το Υπουργείο Μεταφορών της Φινλανδίας, η Επιτροπή της ΕΕ απαγορεύει την παραγωγή τέτοιων προγραμμάτων.

Η στάση αυτή της Επιτροπής αποτελεί παραβίαση της δημοσιογραφικής ελευθερίας του λόγου και επέμβαση στο περιεχόμενο των τηλεοπτικών προγραμμάτων. Πιστεύει η Επιτροπή ότι οι υπάλληλοί της ενήργησαν με τον δέοντα τρόπο στην περίπτωση αυτή και, εάν ναι, σε ποια συνθήκη της ΕΕ στηρίζει την άποψή της αυτή;

Απάντηση του κ. Monti εξ ονόματος της Επιτροπής (5 Ιουνίου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-0370/98 υποβολή: Nuala Ahern (V) προς την Επιτροπή (24 Φεβρουαρίου 1998)

Θέμα: Παράδοση της 4ης Έκθεσης από την Μόνιμη Ομάδα Εργασίας για την Ασφαλή Μεταφορά των Ραδιενεργών Υλικών στην ΕΕ

Πότε προτίθεται η Επιτροπή να παραδώσει την 4η Έκθεση της Μόνιμης Ομάδας Εργασίας για την Ασφαλή Μεταφορά των Ραδιενεργών Υλικών στην Ευρωπαϊκή Ένωση στο Κοινοβούλιο, το Συμβούλιο Υπουργών και την Οικονομική και Κοινωνική Επιτροπή; Ποιά διαδικασία ακολουθεί η ΓΔ XVII κατά την επιλογή των μελών της εν λόγω ομάδας εργασίας; Πόσοι προερχόμενοι από μη κυβερνητικές περιβαλλοντικές οργανώσεις εμπειρογνώμονες είναι μέλη της ομάδας εργασίας αυτής; Συμβουλεύεται, στα πλαίσια των καθηκόντων της, η εν λόγω ομάδα εργασίας μη κυβερνητικές περιβαλλοντικές οργανώσεις και ιδρύματα ερευνών;

Απάντηση του Κ. Παπουτσή εξ ονόματος της Επιτροπής (27 Μαρτίου 1998)

Θα υποβληθεί προσεχώς στην Επιτροπή για έγκριση και διαδίβαση στα όργανα ένα σχέδιο ανακοίνωσης για την τέταρτη έκθεση της διαρκούς ομάδας εργασίας σχετικά με την ασφαλή μεταφορά ραδιενεργών υλικών.

Η σύνθεση της ομάδας εργασίας βασίζεται σε ψήφισμα του Κοινοβουλίου της 22 Ιανουαρίου 1982 ((ΕΕ C 40 της 15.2.1982. )) με το οποίο «καλείται η Επιτροπή να συγκροτήσει μια ειδική ομάδα εργασίας για τις μεταφορές ραδιενεργών ουσιών και ραδιενεργών αποβλήτων, αποτελούμενη από εκπροσώπους της Επιτροπής και εθνικούς εμπειρογνώμονες». Η Επιτροπή στη συνέχεια ανέλαβε να ικανοποιήσει το αίτημα του Κοινοβουλίου και κάλεσε τα Κράτη μέλη να διορίσουν τους εθνικούς τους εμπειρογνώμονες που θα συμμετάσχουν στην ομάδα εργασίας.

Όλοι οι διορισμένοι εμπειρογνώμονες προέρχονται από τις αρμόδιες αρχές και τους οργανισμούς τεχνικής υποστήριξης. Κανένας δεν προέρχεται από από μη κυβερνητικούς οργανισμούς. Ωστόσο, οι εκφρασθείσες από ΜΚΟ ανησυχίες διαβιβάσθηκαν στους εμπειρογνώμονες της διαρκούς ομάδας εργασίας προς εξέταση.
ΓΡΑΠΤΗ ΕΡΩΤΗΣΗ E-0595/98 υποβολή: Reimer Bφge (PPE), Niels Kofoed (ELDR) και Brigitte Langenhagen (PPE) προς την Επιτροπή (4 Μαρτίου 1998)

Θέμα: ΜΑΡ ΙV - υπολογισμοί χωρητικότητας

Κατά τον καθορισμό της χωρητικότητας στα πλαίσια της ΜΑΡ IV, προέκυψαν - σύμφωνα με δημοσιεύματα του τύπου της Δανίας - σημαντικά πλεονεκτήματα για τον αλιευτικό στόλο της Ολλανδίας λόγω της μετατροπής του Κ.Ο.Χ. (κοροι ολικής χωρητικότητας) σε Μ.Ο.Χ. (μονάδα ολικής χωρητικότητας). Περίπου 53.000 τόννοι ολικής χωρητικότητας «δωρήθηκαν» τοιουτοτρόπως στην Ολλανδία.

Μπορεί η Επιτροπή να επιβεβαιώσει, ότι η μετατροπή της χωρητικότητας για τον ολλανδικό στόχο έγινε σωστά;

Μπορεί η Επιτροπή να παράσχει αριθμούς για τα επί μέρους κράτη μέλη, που αντικρούουν την ανωτέρω άποψη;

Απάντηση της κας Bonino εξ ονόματος της Επιτροπής (6 Απριλίου 1998)

Η αύξηση των στόχων χωρητικότητας για το 1996 που αναφέρει το Αξιότιμο Μέλος του Κοινοβουλίου δεν οφείλεται στην μετατροπή των ΚΟΧ (κόροι ολικής χωρητικότητας) σε ΜΟΧ (μονάδα ολικής χωρητικότητας), αλλά σε επανεκτίμηση της χωρητικότητας του στόλου στο παρελθόν σε ΚΟΧ.

Ο υπολογισμός των στόχων για τους στόλους όλων των κρατών μελών στα διαδοχικά πολυετή προγράμματα προσανατολισμού ακολούθησε τους ακριβείς κανόνες που βασίστηκαν στην πραγματική κατάσταση του στόλου το 1983 τη στιγμή της προσχώρησης. Μία επανεκτίμηση της χωρητικότητας του στόλου στο παρελθόν μπορεί επομένως να οδηγήσει, όπως στην περίπτωση αυτή, σε αναθεώρηση των στόχων των πολυετών προγραμμάτων προσανατολισμού. Δεν αντιπροσωπεύει επομένως «δώρο» για το στόλο της Ολλανδίας.

Η ανάγκη να αναθεωρηθούν οι στόχοι χωρητικότητας για τον στόλο της Ολλανδίας ήταν ήδη γνωστή όταν εγκρίθηκε το ΠΠΠ ΙΙΙ ((ΕΕ L 166 της 15.7.1995 )). Αυτό φαίνεται από τον τύπο ad hoc που χρησιμοποιήθηκε για να υπολογιστούν οι στόχοι που περιλαμβάνονται στην απόφαση του ΠΠΠ ΙΙΙ. Όπως περιγράφεται στην ετήσια έκθεση του Συμβουλίου προς το Κοινοβούλιο για τα αποτελέσματα του ΠΠΠ ΙΙΙ ((COM(97) 352 τελικό )), αναθεωρημένα που δόθηκαν από τις ολλανδικές αρχές αναφέρουν ότι οι συνολικοί στόχοι για τις 31 Δεκεμβρίου 1996 θα έπρεπε να είναι 98,891 ΚΟΧ και όχι 75,670 ΚΟΧ όπως είχε προηγουμένως αναφερθεί.

Η Επιτροπή, ωστόσο, δεν δέχθηκε τα στοιχεία αυτά χωρίς να θέσει όρους. Μία σειρά αποστολών προβλέπεται προκειμένου να εξακριβωθούν τα στοιχεία αυτά και να διαπιστωθεί πλήρης επιβεβαίωση των στοιχείων του παρελθόντος που περιλαμβάνονται στο μητρώο του στόλου. Πράγματι, η απόφαση σχετικά με το ΠΠΠ IV ((ΕΕ L 39 της 12.2.1998 )) αναφέρει ότι οι στόχοι χωρητικότητας που καθορίζονται για τις 31 Δεκεμβρίου 1996 για τον ολλανδικό στόλο θα πρέπει να αναθεωρηθούν.

Οι στόχοι για το 1996 τροποποιήθηκαν για έναν ορισμένο αριθμό άλλων κρατών μελών. Η δικαιολόγηση για κάθε περίπτωση περιλαμβάνεται στην ετήσια έκθεση προς το Συμβούλιο και το Κοινοβούλιο.
ΓΡΑΠΤΗ ΕΡΩΤΗΣΗ E-0542/98 υποβολή: James Nicholson (I-EDN) προς την Επιτροπή (4 Μαρτίου 1998)

Θέμα: Κρατικό σύστημα συντάξεων που συνδέονται με τις αποδοχές

Η Κυβέρνηση του Ηνωμένου Βασιλείου έχει προσφάτως τροποποιήσει τις διατάξεις εν σχέσει με το κρατικό σύστημα συντάξεων που συνδέονται με τις αποδοχές (SERPS) κατά τρόπον ώστε κάθε γυναίκα της οποίας ο σύζυγος θα αποβιώσει στις 6 Απριλίου του 2000 και μετέπειτα θα εισπράττει μόνο το ήμισυ της σύνταξης SERPS του συζύγου της.

Πιστεύει η Επιτροπή ότι η τροποποίηση αυτή των διατάξεων είναι αντίθετη με το άρθρο 119 της Συνθήκης (ίσες ευκαιρίες και ίση μεταχείριση για άνδρες και γυναίκες στα θέματα απασχόλησης);

Aπάντηση του κ. Flynn εξ ονόματος της Επιτροπής (3 Απριλίου 1998)

Σχετικά με το πρόβλημα που έθεσε το αξιότιμο μέλος του Κοινοβουλίου, η Επιτροπή οφείλει να διευκρινίσει ότι στον τομέα της κοινωνικής προστασίας, τα κράτη μέλη είναι ελεύθερα να χαράξουν τη δική τους πολιτική σε ό,τι αφορά την οργάνωση και τη λειτουργία των συστημάτων κοινωνικής ασφάλισης, με την προϋπόθεση ότι συμμορφώνονται με το κοινοτικό δίκαιο σε θέματα ίσης μεταχείρισης μεταξύ ανδρών και γυναικών (άρθρο 119 της συνθήκης ΕΚ, οδηγίες 79/7/ΕΟΚ ((ΕΕ L 6 της 10.1.1979 )) και 86/378/ΕΟΚ ((ΕΕ L 225 της 12.8.1986 )) όπως τροποποιήθηκε από την οδηγία 96/97/ΕΚ ((ΕΕ L 46 της 27.2.1997 ))) καθώς και με εκείνο στον τομέα της κοινωνικής ασφάλισης των διακινούμενων εργαζομένων (άρθρο 51 της συνθήκης ΕΚ και κανονισμοί (ΕΟΚ) 1408/71 και 574/72, όπως έχουν ενημερωθεί από τον κανονισμό (ΕΚ) 118/97 ((ΕΕ L 28 της 30.1.1997 ))).

Συνεπώς, τα κράτη μέλη μπορούν, όπως στη συγκεκριμένη περίπτωση, να θεσπίσουν κανόνες που καθορίζουν το επίπεδο των διαφόρων παροχών, με την προϋπόθεση ότι τηρείται το προαναφερόμενο κοινοτικό δίκαιο.

Απ' ό,τι φαίνεται, η καινούρια νομοθεσία του Ηνωμένου Βασιλείου που θα ισχύσει από 6ης Απριλίου 2000 για τη χορήγηση παροχών επιζώντων δεν έρχεται σε αντίθεση με το υφιστάμενο κοινοτικό δίκαιο και ειδικότερα με την οδηγία 79/7/ΕΟΚ (ίση μεταχείριση ανδρών και γυναικών στα θεσμοθετημένα και νομικά συστήματα κοινωνικής ασφάλισης), ακόμα περισσότερο που η οδηγία αυτή αποκλείει από το πεδίο εφαρμογής της τις παροχές επιζώντων.

Το άρθρο 119 της συνθήκης ΕΚ δεν εφαρμόζεται στα δια νόμου καθορισμένα συστήματα. Αφορά μόνο τις ίσες αποδοχές μεταξύ ανδρών και γυναικών εργαζομένων και καλύπτει μόνο τα επαγγελματικά συστήματα κοινωνικής ασφάλισης.
ΓΡΑΠΤΗ ΕΡΩΤΗΣΗ E-0530/98 υποβολή: Ludivina Garcνa Arias (PSE) προς την Επιτροπή (2 Μαρτίου 1998)

Θέμα: Δοκιμασίες για την επιλογή προσωπικού με περιεχόμενο που προωθεί τις διακρίσεις μεταξύ των δύο φύλων

Έχει εξετάσει η Επιτροπή εάν τα ψυχολογικά τέστ και τα τέστ ικανοτήτων, που χρησιμοποιούνται συνήθως από επιχειρήσεις οι οποίες προσφέρουν υπηρεσίες επιλογής και πρόσληψης προσωπικού, εξασφαλίζουν την ισότητα ευκαιριών μεταξύ ανδρών και γυναικών;

Απάντηση του κ. Flynn εξ ονόματος της Επιτροπής (16 Απριλίου 1998)

Διάφορες μελέτες που εκπονήθηκαν με πρωτοβουλία της Ευρωπαϊκής Επιτροπής με θέμα τα ψυχοτεχνικά τέστ που εφαρμόζονταν στις διαδικασίες προσλήψεών της, έδειξαν ότι τέτοια τέστ θέτουν τις γυναίκες σε δυσανάλογα μειονεκτική θέση. Επομένως η Επιτροπή εγκατέλειψε αυτήν την κατηγορία τέστ στην πολιτική προσλήψεων που εφαρμόζει.

Μέσα στην επόμενη πρόσκληση για υποβολή προτάσεων στο πλαίσιο του τέταρτου προγράμματος δράσης για ίσες ευκαιρίες (απόφαση του Συμβουλίου 95/593/ΕΚ της 22ας Δεκεμβρίου 1995 ((ΕΕ L 335, 30.12.1995 ))) για τους άνδρες και τις γυναίκες, η Επιτροπή θα αναζητήσει σχέδια που θα αυξάνουν την ενημέρωση σχετικά με τυχόν έμμεση διάκριση μέσα στις εξετάσεις των προσλήψεων.
ΓΡΑΠΤΗ ΕΡΩΤΗΣΗ E-1314/98 υποβολή: Josι Garcνa-Margallo y Marfil (PPE) προς την Επιτροπή (29 Απριλίου 1998)

Θέμα: Μετάβαση στο Ευρώ το 1999

Χάρις στη συμφωνία σταθερότητας και ανάπτυξης που ενέκρινε τον Ιούνιο του 1997 το Ευρωπαϊκό Συμβούλιο του Άμστερνταμ τα κράτη μέλη υποχρεούνται να θέτουν ως μεσοπρόθεσμο στόχο τους την «επίτευξη μιας σχεδόν ισοσκελισμένης ή πλεονασματικής δημοσιονομικής κατάστασης». Εάν συνεχίσουν τις δημοσιονομικές προσαρμογές τους κατά τα επόμενα έτη, τα κράτη μέλη θα διαθέτουν πλέον δημόσια οικονομικά που θα τους επιτρέπουν να αντιμετωπίζουν πολύ πιο εύκολα τις δημοσιονομικές συνέπειες ενδεχομένων αρνητικών εξελίξεων των οικονομικών τους.

Ποια όμως θα ήταν, κατά την Επιτροπή, η σημερινή κατάσταση στη Φινλανδία εάν το προαναφερθέν σύμφωνο σταθερότητας είχε ισχύσει στην περίοδο 1992-1997;

Απάντηση του κ. de Silguy εξ ονόματος της Επιτροπής (2 Ιουνίου 1998)

Το σύμφωνο σταθερότητας και ανάπτυξης αποτελείται από ψήφισμα του Ευρωπαϊκού Συμβουλίου της 7ης Ιουνίου 1997 ((ΕΕ C 236 της 2.8.1997. )), τον κανονισμό του Συμβουλίου (ΕΚ) αριθ. 1466/97 της 7ης Ιουλίου 1997 για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών ((ΕΕ L 209 της 2.8.1997 )), και τον κανονισμό του Συμβουλίου (ΕΚ) αριθ. 1467 της 7ης Ιουλίου 1997 για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (2). Στόχος του συμφώνου είναι η δημοσιονομική πειθαρχία στην οικονομική και νομισματική ένωση (ΟΝΕ) με την οποία θα δημιουργηθούν οι κατάλληλες προϋποθέσεις σταθερότητας για διαρκή ανάπτυξη. Παρέχει ένα ισχυρό σύστημα κινήτρων ώστε τα κράτη μέλη να μην έχουν υπερβολικό έλλειμμα ή να το διορθώνουν ταχύτατα αν παρουσιαστεί μια τέτοια κατάσταση.

Το 1992, το δημοσιονομικό έλλειμμα της Φινλανδίας ανερχόταν σε 5,9% του ακαθάριστου εγχώριου προϊόντος (ΑΕΠ). Μετά την προσχώρηση της Φινλανδίας στην Κοινότητα τον Ιανουάριο του 1995, το Συμβούλιο αποφάσισε στις 10 Ιουλίου 1995 ότι υπήρχε υπερβολικό έλλειμμα στην Φινλανδία (άρθρο 104Γ, παράγραφος 6, της συνθήκης ΕΚ). Η απόφαση καταργήθηκε τον Ιούνιο του 1997. Την περίοδο που καλύπτεται από την ερώτηση του αξιότιμου μέλους του Κοινοβουλίου, δηλαδή από το 1992 έως το 1997, η δημοσιονομική πολιτική της Φινλανδίας ήταν προσανατολισμένη στην σύγκλιση, δηλαδή στη διόρθωση της κατάστασης υπερβολικού ελλείμματος και στην τήρηση των κριτηρίων σύγκλισης σχετικά με τη δημοσιονομική κατάσταση. Επιπλέον, οι παράγραφοι 9 και 11 του άρθρου 104Γ, που αναφέρονται στις κυρώσεις, δεν εφαρμόστηκαν κατά τη διάρκεια του δεύτερου σταδίου της ΟΝΕ.
ΓΡΑΠΤΗ ΕΡΩΤΗΣΗ αρ θ. 1154/98 του Jose APOLINARIO προς το Συμβούλ ο. Ευρωπαiκή Υπηρεσία για τους Ωκεανούς



Επίσημη Εφημερίδα αριθ. C 323 της 21/10/1998 σ. 0115



ΓΡΑΠΤΗ ΕΡΩΤΗΣΗ E-1154/98 υποβολή: Josι Apolinαrio (PSE) προς το Συμβούλιο (28 Απριλίου 1998) Θέμα: Ευρωπαοκή Υπηρεσία για τους Ωκεανούς Μήπως το Συμβούλιο εκτιμά ότι, με την ευκαιρία του διεθνούς έτους των ωκεανών και της έκθεσης για τους ωκεανούς - Expo '98 - θα πρέπει να υποστηριχθεί ενδεχομένως η δημιουργία μιας Ευρωπαϊκής Υπηρεσίας για τους Ωκεανούς; Ποια είναι η άποψη του Συμβουλίου σχετικά με τη σκοπιμότητα αυτού του σχεδίου; Απάντηση (6 Ιουλίου 1998) To Συμβούλιο δεν έχει λάβει μέχρι σήμερα καμμία σχετική πρόταση της Επιτροπής.
ΓΡΑΠΤΗ ΕΡΩΤΗΣΗ E-0969/98 υποβολή: Alexandros Alavanos (GUE/NGL) προς την Επιτροπή (30 Μαρτίου 1998)

Θέμα: Ελληνικές επιχειρήσεις στην ΠΓΔΜ

Η Ελληνική εταιρεία «Καπνική Μιχαηλίδης» (Leaf Tobacco A. Mihailidis SA) έχει δημιουργήσει εργοστάσιο καπνού στην Πρώην Γιουγκοσλαβική Δημοκρατία της Μακεδονίας (ΠΓΔΜ) που απασχολεί 278 μόνιμους και 151 εποχικούς εργάτες, επενδύοντας σημαντικά ποσά (5 εκ. δολάρια) κατόπιν συμφωνίας με την κυβέρνηση. Τον Ιούλιο του 1997, σε αντίθεση με την ισχύουσα νομοθεσία στη χώρα, ο αρμόδιος υπουργός χορήγησε τμηματική άδεια στην εν λόγω εταιρεία, η οποία υποχρεώθηκε να αγοράζει καπνά μόνο από το νοτιοδυτικό μέρος της χώρας.

Τί προτίθεται να πράξει η Ευρωπαϊκή Επιτροπή για να διερευνήσει τις καταγγελίες και να εφαρμοσθεί η ισχύουσα στην χώρα νομοθεσία;

Απάντηση του κ. Van den Broek εξ ονόματος της Επιτροπής (22 Απριλίου 1998)

Οι οικονομικές σχέσεις μεταξύ της Πρώην Γιουγκοσλαβικής Δημοκρατίας της Μακεδονίας και της Ελλάδας βελτιώθηκαν σημαντικά από τα τέλη του 1995. Η Επιτροπή έχει επίγνωση των προβλημάτων που αντιμετωπίζουν ορισμένοι έλληνες επενδυτές στην Πρώην Γιουγκοσλαβική Δημοκρατία της Μακεδονίας συμπεριλαμβανομένης της περίπτωσης που αναφέρει το αξιότιμο μέλος του Κοινοβουλίου.

Η Επιτροπή δεν είναι σε θέση να ελέγξει αν, στην προκειμένη περίπτωση, η χορήγηση, από τις αρχές της Πρώην Γιουγκοσλαβικής Δημοκρατίας της Μακεδονίας, τμηματικής άδειας για αγορά καπνών είναι σύμφωνη με τη σχετική εθνική νομοθεσία. Αφετέρου, η Επιτροπή έχει αναφερθεί επανειλημμένως στη συγκεκριμένη περίπτωση, και κατά την πρώτη συνεδρίαση του συμβουλίου συνεργασίας στο πλαίσιο της συμφωνίας συνεργασίας μεταξύ της Κοινότητας και της Πρώην Γιουγκοσλαβικής Δημοκρατίας της Μακεδονίας που πραγματοποιήθηκε στα Σκόπια, στις 20/21 Μαρτίου 1998.

Η Επιτροπή υπενθύμισε στις αρχές της Πρώην Γιουγκοσλαβικής Δημοκρατίας της Μακεδονίας ότι είναι σημαντικό να δημιουργηθούν οι κατάλληλες συνθήκες για την προσέλκυση κρίσιμων για τη χώρα άμεσων ξένων επενδύσεων και να προωθηθεί η βιομηχανική συνεργασία με την Κοινότητα σύμφωνα με τα άρθρα 4 και 6 της συμφωνίας συνεργασίας. Οι εν λόγω αρχές διαβεβαίωσαν την Επιτροπή ότι θα εξευρεθεί λύση στη συγκεκριμένη αυτή περίπτωση ώστε να επιτραπεί η αγορά καπνών από μεταποιητές σε όλους τους νομούς.
ΓΡΑΠΤΗ ΕΡΩΤΗΣΗ E-0525/98 υποβολή: Iρigo Mιndez de Vigo (PPE) προς την Επιτροπή (2 Μαρτίου 1998)

Θέμα: Οδηγία 93/109, της 6ης Δεκεμβρίου 1993

Λαμβάνοντας υπόψη ότι η Οδηγία 93/109/ΕΚ ((ΕΕ L 329 της 30.12.1993, σελ. 34. )), της 6ης Δεκεμβρίου 1993, ορίζει τους τρόπους άσκησης του δικαιώματος του εκλέγειν και εκλέγεσθαι, στις εκλογές για το Ευρωπαϊκό Κοινοβούλιο, εκ μέρους των πολιτών της Ευρωπαϊκής Ένωσης που κατοικούν σε κράτος μέλος διάφορο εκείνου του οποίου είναι υπήκοοι.

Σε ποιό βαθμό έχουν τα κράτη μέλη μεταφέρει στην εθνική τους νομοθεσία την Οδηγία 93/109, της 6ης Δεκεμβρίου 1993;

Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-0525/98 και E-0527/98 (7 Απριλίου 1998)

Η οδηγία 93/109/ΕΚ της 6ης Δεκεμβρίου 1993 μεταφέρθηκε στη νομοθεσία όλων των κρατών μελών και εφαρμόσθηκε ήδη κατά τις εκλογές του Ιουνίου του 1994. Η Σουηδία, η Αυστρία και η Φινλανδία την εφάρμοσαν κατά τις πρώτες εκλογές που διενεργήθηκαν στην επικράτειά τους το 1995 και 1996.

Το Αξιότιμο Μέλος του Κοινοβουλίου παραπέμπεται στην έκθεση της Επιτροπής της 7ης Ιανουαρίου 1998 προς το Ευρωπαϊκό Κοινοβούλιο και το Συμβούλιο για την εφαρμογή της οδηγίας σχετικά με το δικαίωμα του εκλέγειν και του εκλέγεσθαι κατά τις εκλογές του Ευρωπαϊκού Κοινοβουλίου των πολιτών της Ένωσης που κατοικούν σε ένα κράτος μέλος του οποίου δεν είναι υπήκοοι ((doc.COM (97) 731 τελικό )).
ΓΡΑΠΤΗ ΕΡΩΤΗΣΗ E-0806/98 υποβολή: Frederik Willockx (PSE) και Anne Van Lancker (PSE) προς την Επιτροπή (26 Μαρτίου 1998)

Θέμα: Έρευνα υπό τον τίτλο «An appraisal of technologies of political control - interim study» του STOA του Ευρωπαοκού Κοινοβουλίου (ΡΕ 166.499/Int.St)

Τον τελευταίο καιρό μας υποβάλλονται ολοένα και περισσότερες ερωτήσεις από διάφορες οργανώσεις και κάθε είδους φορείς σχετικά με πρακτικές που εφαρμόζει η επιχείρηση European Business Services.

Αυτή η επιχείρηση, με εγκαταστάσεις στο Βέλγιο, την Ολλανδία και την Αγγλία, αυτοπροβάλλεται ως σύμβουλος για τη χορήγηση εθνικών και ευρωπαϊκών επιχορηγήσεων. Για τη μεσολάβησή της η επιχείρηση ζητεί ποσό ύψους 20.000 Βελγικών Φράγκων (χωρίς ΦΠΑ), το οποίο επιστρέφει στον πελάτη σε περίπτωση που αυτός δεν λάβει επιχορήγηση εντός έξι μηνών. Εάν ο πελάτης λάβει την επιχορήγηση τότε πρέπει να καταβάλει στην EBS το 10%.

Η καταβολή ποσοστού από εισπραχθείσες επιχορηγήσεις αντιβαίνει πλήρως κάθε κοινοτικό κανόνα. Σύμφωνα με πληροφορίες μας, η υπηρεσία UCLAF έχει πληροφορηθεί σχετικά με τις πρακτικές αυτές. Μπορεί η Επιτροπή να ανακοινώσει ποια είναι η εξέλιξη του όλου θέματος και σε ποιες ενέργειες προτίθεται να προβεί;

Απάντηση της κας Gradin εξ ονόματος της Επιτροπής (28 Απριλίου 1998)

Η μονάδα συντονισμού για την καταπολέμηση της απάτης (UCLAF) επί του παρόντος διενεργεί έρευνα στο Βέλγιο όσον αφορά τις επιχορηγήσεις που δόθηκαν από την Κοινότητα. Η εξαγωγή συμπερασμάτων είναι πρόωρη, ιδιαίτερα σχετικά με τις πρακτικές που περιέγραψε το Αξιότιμο Μέλος. Το Κοινοβούλιο, και ειδικότερα η επιτροπή ελέγχου του προϋπολογισμού, θα ενημερώνεται, σύμφωνα με τις διαδικασίες που πρόσφατα προτάθηκαν στην επιτροπή αυτή.